հս:Երկու բառով պատասխանելու հարց չի, լուրջ ուսումնասիրության կարիք ունի: Սերնդակիցներիս մասին կխոսեմ, չնայած դա էլ ամեն երկրում սպեցիֆիկ է, օրինակ` իրանական ժամանակակից բանաստեղծությունը փոքր տարածքի գործեր է ստեղծում ավելի շատ, նոր լավ անուններ շատ շատ կան` Ալիրեզա Լաբեշ, Փուրյա Սուրի, Հաջար Ֆարհադի, Մոհամեդռեզա Աբդոլմալեքյան, Շամս Լանգյարուդի: Ի տխրություն իրենց` գրաքննությունը բուդդայի պես չաղանում է օրեցօր: Դասական բանաստեղծությունvsվերլիբր կռիվը իրենց մոտ էլ կա: Այս կռիվը շատ ավելի հատուկ է ԱՊՀ երկրներում ապրող ու ստեղծագործող երեխեքի համար, ուր շատ անգամ հրաժարվում են տպագրելուց` պատճառաբանելով, որ հանգավոր են գրում, մի շատ տաղանդավոր աղջիկ` մոլդովացի Տանյան Օռլովան, աչքիս առաջ վերլիբրը հանգավոր բանաստեղծություն էր սարքում, որ գիրքը տպեին պետպատվերով: